વિસનગરની નૂતન જનરલ હોસ્પિટલ દ્વારા તા.૧૨-૮-૨૦૧૮ ના રોજ દિપરા દરવાજા ખાતે રોગ નિદાન અને સારવાર માટે મેડીકલ કેમ્પનુ આયોજન કરવામાં આવ્યુ હતુ. જેમાં હોસ્પિટલના સુપ્રિટેન્ડેન્ટ, ર્ડા.મીઠાવાલા, ગાયનેક ર્ડા.કાકાણી, ફીઝીશીયન ર્ડા.કેતનભાઈ જણસારી, બાળકોના ર્ડા.સોઢા તથા હોસ્પિટલના તમામ સ્ટાફે હાજરી આપી હતી. એ મેડીકલ કેમ્પમાં દિપરા દરવાજા વિસ્તારના ૫૦૦ ઉપરાંત્ત દર્દિઓએ લાભ લીધો હતો. તબીબી ચકાસણી બાદ જરૂરીયાત મુજબ દર્દિઓને વિનામૂલ્યે દવા પણ આપવામાં આવી હતી. દિપરા દરવાજા વિસ્તારના લોકોએ નૂતન જનરલ હોસ્પિટલના આ મેડીકલ કેમ્પને બીરદાવ્યો હતો. અત્યારે સ્પેશ્યલ ર્ડાક્ટરની સારવાર લેવા જાય તો રૂા.૨૦૦ થી ૩૦૦ કેસ ફી થાય છે અને દવા અલગ. ત્યારે નૂતન જનરલ હોસ્પિટલનો આ કેમ્પ મોંઘવારીમાં આશિર્વાદરૂપ બન્યો હતો.